stanford-oval/wikipedia huggingface dataset:
เจ้าหญิงชาร์ลีนแห่งโมนาโก
พระประวัติ

เจ้าหญิงชาร์ลีนประสูติเมื่อวันที่ 25 มกราคม ค.ศ. 1978 ณ เมืองบูลาวาโย ประเทศโรดิเซีย (ปัจจุบันคือประเทศซิมบับเว) เป็นธิดาของไมเคิล เคนเนต วิตต์สท็อก กับไลเนตต์ วิตต์สท็อก (สกุลเดิม ฮัมเบอร์สโตน) บิดาของเธอมีอาชีพเป็นพนักงานขาย ส่วนมารดาเป็นอดีตผู้ฝึกสอนนักว่ายน้ำและนักดำน้ำ ชาร์ลีนมีน้องชายด้วยกันสองคน ได้แก่ กาเรธ (เกิด ค.ศ. 1980) นักเทคนิคคอมพิวเตอร์ และฌอน (เกิด ค.ศ. 1983) ทำงานพนักงานขาย
ครอบครัวของชาร์ลีนอพยพเข้าสู่ประเทศแอฟริกาใต้ใน ค.ศ. 1989 ขณะนั้นเธอมีอายุเพียง 11 ปี และเข้ารับการศึกษาระดับประถมศึกษาที่โรงเรียนประถมทอมนิวบีในเมืองเบโนนี ใกล้กับเมืองโยฮันเนสเบิร์ก ช่วงปี 2531- 2534
บรรพบุรุษของพระองค์คือ มาร์ทิน ก็อตต์ลีบ วิตต์สท็อก และลุยเซอ วิตต์สท็อก ซึ่งมีพื้นเพเดิมมาจากหมู่บ้านแซร์เรินซิน แถบพอเมอเรเนีย ซึ่งอยู่ทางตะวันออกเฉียงเหนือของประเทศเยอรมัน ได้อพยพเข้าสู่ประเทศแอฟริกาใต้ใน ค.ศ. 1861 เพื่อหลบหนีความยากลำบากเพื่อมาขุดเพชร แต่กลับไม่ประสบผลสำเร็จ
เฮนริก คาร์ล วิตต์สท็อก บุตรชายของมาร์ทิน ก็อตต์ลีบได้สมรสกับโอลีฟ ฟลอเรนซ์ คอล์ดเวลล์ สตรีเชื้อสายอังกฤษ และบุตรชายของพวกเขาคือ ดัดลีย์ เคนเน็ต วิตต์สท็อก (ปู่ของชาร์ลีน) ได้สมรสกับซิลเวีย ฟากัน นิโคลสัน ซึ่งมีเชื้อสายอังกฤษเช่นกัน
อภิเษกสมรส

ชาร์ลีนได้พบกับเจ้าชายอัลแบร์ครั้งแรกใน ค.ศ. 2000 ในการแข่งขันว่ายน้ำที่จัดขึ้นในโมนาโก และทั้งสองได้ออกงานร่วมกันครั้งแรกในพิธีเปิดงานโอลิมปิกฤดูหนาวใน ค.ศ. 2006 ภายหลังชาร์ลีนได้เข้าไปอาศัยร่วมกันกับเจ้าชายอัลแบร์ในปีเดียวกันนั้นเอง ชาร์ลีนและเจ้าชายอัลแบร์ได้ออกงานร่วมกันอีกในงานอภิเษกสมรสของเจ้าหญิงวิกตอเรีย มกุฎราชกุมารีแห่งสวีเดน ค.ศ. 2010 และงานอภิเษกสมรสของเจ้าชายวิลเลียมแห่งเวลส์ ในปี 2011
เจ้าชายอัลแบร์ทรงหมั้นกับชาร์ลีนเมื่อวันที่ 23 มิถุนายน ค.ศ. 2011 เธอต้องละจากการนับถือนิกายโปรเตสแตนต์ แล้วเปลี่ยนไปนับถือนิกายโรมันคาทอลิก ตามกฎมนเทียรบาลของโมนาโก หลังจากนั้นว่าที่เจ้าหญิงแห่งโมนาโกจะต้องหัดรับสั่งภาษาฝรั่งเศส และภาษาโมนาโก
เดิมการอภิเษกสมรสจะถูกจัดขึ้นภายในวันที่ 8-9 กรกฎาคม ค.ศ. 2011 แต่กลับถูกเลื่อนไปเนื่องจากงานอภิเษกสมรสอาจซ้อนกับงานประชุมของคณะกรรมการโอลิมปิกสากล (IOC) ซึ่งงานประชุมดังกล่าวจะถูกจัดขึ้นในวันที่ 5-9 กรกฎาคม ทั้งสองได้เชิญสมาชิกของ IOC รวมไปถึงนายฌาคส์ รอคเคอ (Jacques Rogge) ประธาน IOC เพื่อมาร่วมงานอภิเษกสมรส ทั้งสองวางแผนการประชุม IOC ซึ่งจะเป็นครั้งแรกของเจ้าหญิงแห่งโมนาโกที่จะได้เสด็จไปยังบ้านเดิมของพระองค์เมื่อครั้งยังทรงพระเยาว์ที่ประเทศแอฟริกาใต้
หนึ่งสัปดาห์ก่อนงานอภิเษก สำนักพระราชวังปฏิเสธรายงานข่าวเกี่ยวกับชาร์ลีนว่าเธอไม่กล้าเข้าร่วมพิธีอภิเษกสมรส มีรายงานจาก L'Express หนังสือพิมพ์รายสัปดาห์ของฝรั่งเศส ได้รายงานข่าวว่า ชาร์ลีนได้พยายามหนีออกจากพระราชวังในวันที่ 28 มิถุนายน หลังจากข่าวลือว่าเจ้าชายอัลแบร์มีพระบุตรนอกสมรสคนที่สาม ซึ่งรายงานดังกล่าวได้อ้างว่าเจ้าหน้าที่ตำรวจของโมนาโกได้พยายามขัดขวางชาร์ลีนในสนามบินนีซโกตดาซูร์ (Nice Côte d'Azur) และยึดหนังสือเดินทางของเธอ มีการโน้มน้าวเธอจากเจ้าชายอัลแบร์และเจ้าหน้าที่ของพระราชวังให้เธอกลับไปยังที่พัก ขณะเดียวกันสำนักพระราชวังของโมนาโกได้กล่าวถึงเรื่องนี้ว่า "ข่าวลือที่ขี้เหร่" อันเกิดจากความริษยา
วันที่ 1 กรกฎาคม ค.ศ. 2011 ทั้งคู่ได้สมรสกันตามกฎหมายที่จัดภายในพระราชวังเจ้าชายแห่งโมนาโก และพิธีสมรสทางศาสนาในวันที่ 2 กรกฎาคม ที่จัดอย่างหรูหรา หลังการฮันนีมูนของทั้งสองที่ประเทศแอฟริกาใต้ หนังสือพิมพ์ของสเปน, สหราชอาณาจักร และรายงานอื่นๆ ต่างลงข่าวว่าทั้งสองไม่ได้พักอยู่ในโรงแรมเดียวกัน แต่แท้จริงแล้วทั้งสองจองโรงแรมหลายแห่งที่ห่างกันหลายไมล์ ซึ่งรายงานดังกล่าวเปรียบเสมือนการกระตุ้นความไม่ลงรอยในชีวิตส่วนพระองค์ซึ่งมีตั้งแต่ก่อนการอภิเษกสมรสของทั้งสอง
วันที่ 10 ธันวาคม ค.ศ. 2014 พระองค์มีพระประสูติกาลพระโอรสและพระธิดาแฝดคล้ายร่วมกัน 2 พระองค์ คือ
เจ้าหญิงกาเบรียลา เคาน์เตสแห่งการ์ลาแด็ส (ประสูติ: 10 ธันวาคม ค.ศ. 2014)
เจ้าชายฌัก รัชทายาทแห่งโมนาโก (ประสูติ: 10 ธันวาคม ค.ศ. 2014)
พระเกียรติยศ > พระอิสริยยศ

ชาร์ลีน ไลเนตต์ วิตต์สท็อก (25 มกราคม ค.ศ. 1978 - 1 กรกฎาคม ค.ศ. 2011)
เฮอร์เซอรีนไฮนิส เจ้าหญิงชาร์ลีนแห่งโมนาโก (1 กรกฎาคม ค.ศ. 2011 - ปัจจุบัน)
พระเกียรติยศ > เครื่องราชอิสริยาภรณ์

โมนาโก:  Grand Cross of the Order of Saint-Charles (17 พฤศจิกายน 2012)
โปแลนด์: (1st class) Order of Merit of the Republic of Poland (18 ตุลาคม 2555)
แหล่งข้อมูลอื่น

Charlene Wittstock: Monaco Princess เก็บถาวร 2011-07-06 ที่ เวย์แบ็กแมชชีน – slideshow by Life magazine
| ก่อนหน้า |  | เจ้าหญิงชาร์ลีนแห่งโมนาโก |  | ถัดไป |
| --- | --- | --- | --- | --- |
| เกรซ แพทริเซีย เคลลี |  | เจ้าหญิงพระชายาแห่งโมนาโก   (1 กรกฎาคม พ.ศ. 2554 – ปัจจุบัน) |  | ปัจจุบัน |
| ด ค กคู่อภิเษกสมรสในพระมหากษัตริย์ปัจจุบัน |
| --- | --- |
แอฟริกา:   สมเด็จพระราชินีลามัตเซบูลา   สมเด็จพระราชินีมาเซเนต โมฮาโต เซเอโซ   เจ้าหญิงลัลลา ซัลมา 
เอเชีย:   สมเด็จพระราชินีซาเลฮา   สมเด็จพระราชินีรานยา   สมเด็จพระราชินีซาบิกา   สมเด็จพระราชินีเจตซุน เพมา   ญะวาฮิร บินต์ ฮะมัด   ฟาห์ดา บินต์ ฟาลาห์   สมเด็จพระราชินีตุนกู อาซิซะฮ์ อามีนะฮ์ ไมมูนะฮ์   สมเด็จพระจักรพรรดินีมาซาโกะ   สมเด็จพระนางเจ้าสุทิดา พัชรสุธาพิมลลักษณ พระบรมราชินี   อาฮัด บินต์ อับดุลลาห์   ชารีฟะฮ์ ซูไลมัน   ซัลมา บินต์ ฮัมดาม 
ยุโรป:   สมเด็จพระราชินีซิลเวีย   สมเด็จพระราชินีซอนยา   แกรนด์ดัชเชสมาเรีย เตเรซา   เจ้าหญิงชาร์ลีน   สมเด็จพระราชินีมักซิมา   สมเด็จพระราชินีมาตีลด์   สมเด็จพระราชินีแมรี   สมเด็จพระราชินีเลติเซีย   สมเด็จพระราชินีคามิลลา   บรีฌิต มาครง 
โอเชียเนีย:   สมเด็จพระราชินีนานาซีเปาอู 
ดูเพิ่ม : รายพระนามพระมหากษัตริย์รัชกาลปัจจุบันเรียงตามรัชกาล - หมวดหมู่:คู่อภิเษกสมรสในพระมหากษัตริย์ - หมวดหมู่:สมเด็จพระราชินี
เจ้าชายและเจ้าหญิงขณะเสด็จประพาสเมืองกรากูฟ
เรนะ คนโด

| เรนะ คนโด |
| --- | --- |
近藤 玲奈
เกิด:  (1999-01-28) 28 มกราคม ค.ศ. 1999 (25 ปี) จังหวัดชิบะ ประเทศญี่ปุ่น
อาชีพ: นักพากย์, นักร้อง
องค์การ: ฮิราตะออฟฟิศ
ส่วนสูง: 160 ซม.
เรนะ คนโด (ญี่ปุ่น: 近藤 玲奈; โรมาจิ: Kondō Reina, こんどう れいな, 28 มกราคม 1999 - ) เป็นนักพากย์ นักร้อง และ นางแบบแฟชั่น ชาวญี่ปุ่น เกิดที่จังหวัดชิบะ สังกัดฮิราตะออฟฟิศ
ผลงานพากย์

น้องสาวคนที่ผมชอบน่ะ ไม่ใช่น้องสาวคนนี้ซะหน่อย (นางามิ สึซึกะ)
โฮริมิยะ สาวมั่นกับนายมืดมน (โคโนะ ซากุระ)
บิสโก้ นรชนคนโคตรเห็ด (เนโกยานางิ พาวเวอร์)
ในใจของคุโนอิจิ สึบากิ (ฮางิ)
อากิบะเมดวอร์ (วาฮิระ นาโงมิ)
เด็กใหม่แสนซื่อ รุกหนักขั้นสุด (อาดาจิ อุมิ)
ยอดผู้กล้า helck (อลิเซีย)
เรียว

เรียว อาจหมายถึง
เรียว - ทองที่ใช้เป็นหน่วยเงินในประเทศญี่ปุ่นสมัยช่วงก่อนยุคเมจิ
จังหวัดเรียว ประเทศอินโดนีเซีย
จังหวัดหมู่เกาะเรียว ประเทศอินโดนีเซีย
เรียว (นักแสดง) - นักแสดงชาวญี่ปุ่น
เรียว อาซึมิ - นักวาดการ์ตูนชาวญี่ปุ่น
เรียว คาวาคิตะ - นักดนตรีชาวญี่ปุ่น
เรียว ฮิโรฮาชิ - นักพากย์ชาวญี่ปุ่น
เรียว ฮิโรคาวะ - นักพากย์ชาวญี่ปุ่น
เรียว คาเสะ - นักแสดงชาวญี่ปุ่น
เรียว มิซึโนะ - นักออกแบบเกมชาวญี่ปุ่น
เรียว ไนโต - นักพากย์ชาวญี่ปุ่น
เรียว นิชิกิโด - นักร้องและนักแสดงชาวญี่ปุ่น
เรียว ทาคามิซากิ - นักวาดการ์ตูนชาวญี่ปุ่น
อะกิยามะ เรียว - ตัวละครจากการ์ตูนเรื่อง ดิจิมอนเทมเมอร์
บาคุระ เรียว - ตัวละครจากการ์ตูนเรื่อง เกมกลคนอัจฉริยะ
ฟูจิบายาชิ เรียว - ตัวละครจากเกมและการ์ตูนเรื่อง แคลนนาด
คุนิเอดะ เรียว - ตัวละครจากการ์ตูนเรื่อง เทพมรณะ
ซาเอบะ เรียว - ตัวละครจากการ์ตูนเรื่อง ซิตี้ฮันเตอร์
โอกายาสึ เรียว - ตัวละครจากการ์ตูนเรื่อง พีชเกิร์ล
ชิโรกาเนะ เรียว - ตัวละครจากการ์ตูนเรื่อง โตเกียวเหมียวเหมียว
คุโรนายางิ เรียว - ตัวละครจากการ์ตูนเรื่อง แชมเปี้ยนขนมปัง สูตรดังเขย่าโลก
เรียว - ตัวละครจากการ์ตูนเรื่อง ไดเรนเจอร์
ดูเพิ่ม

เรียล
อิศรา กิจนิตย์ชีว์

| อิศรา กิจนิตย์ชีว์ |
| --- | --- |
ชื่อเกิด: อิศรา กิจนิตย์ชีว์
รู้จักในชื่อ: ทอม อิศรา, ทอม รูม 39
เกิด: 2 มิถุนายน พ.ศ. 2531 (36 ปี)
ที่เกิด: กรุงเทพมหานคร, ประเทศไทย
แนวเพลง: อาร์แอนด์บี, ป็อป
อาชีพ: นักร้อง, นักแสดง, นักดนตรี
เครื่องดนตรี: กีตาร์, กลอง
ช่วงปี: พ.ศ. 2540 – ปัจจุบัน
ค่ายเพลง: ศิลปินอิสระ (พ.ศ. 2562 – ปัจจุบัน)   เลิฟอีส (พ.ศ. 2554 – 2562)   นีโอ มิวสิก เน็ตเวิร์ก (พ.ศ. 2540)
คู่สมรส: วณิชยา วัฒนศุภการ   (2559-ปัจจุบัน)
อิศรา กิจนิตย์ชีว์  (เกิด: 2 มิถุนายน พ.ศ. 2531; ชื่อเล่น: ทอม) เป็นนักร้อง, นักดนตรี และนักแสดงชาวไทย อดีตสมาชิกวงดนตรีรูมเธอร์ตีไนน์ เป็นที่รู้จักจากการคัฟเวอร์เพลงอัปโหลดวีดิทัศน์ลงในเว็บไซต์ยูทูบ ซึ่งเพลงแรกคือเพลง 'เข้ากันไม่ได้' ของ 'ซิงโครไนซ์' โดยใช้เวลาว่างระหว่างที่กำลังศึกษาอยู่ที่สหรัฐอเมริกา ต่อมา บอย โกสิยพงษ์ ผู้บริหารค่ายเลิฟอีสชักชวนมาเป็นศิลปินในสังกัด
ประวัติ

อิศราเกิดเมื่อวันที่ 2 มิถุนายน พ.ศ. 2531 ที่กรุงเทพมหานคร ในครอบครัวที่นับถือศาสนาคริสต์ เป็นบุตรคนเล็กจากทั้งหมด 4 คน ของนายนภาดล กิจนิตย์ชีว์
เข้ารับการศึกษาระดับอนุบาลและประถมศึกษาจากโรงเรียนคอนเซ็ปชัญ มัธยมศึกษาตอนต้นจากโรงเรียนสตรีวิทยา 2 ศึกษาระดับ High School ที่ Cypress High School และศึกษาต่อที่ Fullerton College ในสาขา Recording Production ประเทศสหรัฐอเมริกา
เริ่มเข้าวงการบันเทิงตั้งแต่อายุ 6 ปี เมื่อบิดาขอพาขึ้นเต้นโชว์ในงานประกวดแดนเซอร์ เท้าไฟวัยเด็กเนื่องจากไม่ได้สมัครเข้าประกวด พออายุ 8 ปี ได้ร่วมแสดงละคร เรือนมยุรา โดยรับบทเป็นเจ้าส้มฉุน ลูกสมุนของแม่นายนกยูง จนโด่งดังเป็นที่รู้จัก และได้ร่วมแสดงละคร ขุนช้างขุนแผน โดยรับบทขุนแผนในวัยเด็ก ร่วมกับอุษามณี ไวทยานนท์ และโก๊ะตี๋ อารามบอย ต่อมาได้ออกอัลบั้ม ทอมตามหาเจอร์รี่ และ หนูรักผักสีเขียว จากนั้นมีผลงานการแสดงมากมาย
เมื่อจบมัธยมศึกษาตอนต้นได้ย้ายตามครอบครัวไปตั้งรกรากที่ลอสแอนเจลิส สหรัฐอเมริกา จึงหายไปพักใหญ่ กระทั่งได้เข้าร่วมวง Mosquito Bite หลังจากที่ ภพธร สุนทรญาณกิจ กลับประเทศไทย ซึ่งประกอบด้วยตนเอง, ชุติมน วิจิตรทฤษฎี นักร้องนำ, โอฬาร ชูใจ นักร้องนำและมือกีตาร์และเพื่อนๆ ร้องเพลงในร้านอาหารไทย เครื่องเทศ และรับงานร้องเพลงทั่วไปในลอสแอนเจลิส แล้วนึกสนุกนำเพลงผู้อื่นมาคัฟเวอร์ลงในเว็บไซต์ยูทูบนาม Room 39
จนกระทั่ง บอย โกสิยพงษ์ ติดต่อให้เป็นศิลปินในสังกัดเลิฟอีส ออกซิงเกิลแรก คือ หน่วง ในปี 2554 และปี 2559 ได้เข้าร่วมในรายการ The Mask Singer หน้ากากนักร้อง ซีซันที่ 1 ในนามหน้ากากทุเรียน และได้เป็นผู้ชนะคนแรกของประเทศไทย
ชีวิตส่วนตัว

อิศราสมรสกับวณิชยา วัฒนศุภการ (ฟิล์ม) เมื่อวันที่ 9 มกราคม พ.ศ. 2559 ที่จังหวัดขอนแก่น ซึ่งเป็นบ้านเกิดฝ่ายหญิง หลังจากที่คบหาดูใจกันมา 4 ปี นับตั้งแต่วันที่ 1 ธันวาคม พ.ศ. 2554
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2540 | เรือนมยุรา | ส้มฉุน | ช่อง 3 |  |
| 2541 | ดวงใจกระซิบรัก | จุ้น | ช่อง 3 |  |
| 2541 | บ้านไร่เรือนรัก | ป้อง | ช่อง 3 |  |
| 2541 | กะล่อนคูณสอง | ทอม | ช่อง 3 |  |
| 2541 | จากฝันสู่นิรันดร | โพยม (วัยเด็ก) | ช่อง 3 | รับเชิญ |
| 2541 | ซุปเปอร์บอย |  | ช่อง 3 | ละครสั้น |
| 2542 | ขนมปังกับน้ำพริก | ปรมัตถ์ (วัยเด็ก) | ช่อง 3 | รับเชิญ |
| 2542 | ขุนช้างขุนแผน | ขุนแผน (วัยเด็ก) | ช่อง 3 |  |
| 2542 | เกมกามเทพ | ไข่ต้ม | ช่อง 3 |  |
| 2543 | ดร.ครก | หลึง | ช่อง 3 |  |
| 2543 | ระเริงไฟ | ชยากร พิชชากร (กร) | ช่อง 3 | รับเชิญ |
| 2543 | อาญารัก | เทิดศักดิ์ (วัยเด็ก) | ช่อง 3 | รับเชิญ |
| 2543 | ดอกแก้วการะบุหนิง | ดนย์ (วัยเด็ก) | ช่อง 3 | รับเชิญ |
| 2543 | ไอดินและกลิ่นไวน์ |  | ช่อง 3 |  |
| 2544 | หนี้รัก | คุณตุ่ม (วัยเด็ก) | ช่อง 5 | รับเชิญ |
| 2544 | ฉันไม่รอวันนั้น | หมี | ช่อง 3 |  |
| 2548 | ทางหลวงทางรัก | บุญมั่น | ช่อง 3 |  |
| 2561 | นอนบ้านเพื่อนเดอะซีรีส์ ภาคไทยแลนด์ 4.0 | ทอม อิศรา | ไลน์ทีวี, พีพีทีวี |  |
| 2564 | สุดร้ายสุดรัก | เปรม | ช่อง 3 | ปิดกล้อง 2558 |
ผลงาน > ภาพยนตร์

2540 ฝันติดไฟ หัวใจติดดิน รับบท เด็กในตลาด
2564 โกงพลิกเกม: Game Changer รับบท คิด
ผลงาน > พากย์เสียง

Bambi: Bambi (วัยเด็ก)
Peter Pan: John Darling
Toy Story 2 (2542): Andy Davis
The Sixth Sense (2542): Cole Sear
ผลงาน > เพลง > อัลบั้มวัยเด็ก

อัลบั้ม ทอมตามหาเจอร์รี่
อัลบั้ม หนูรักผักสีเขียว
ผลงาน > เพลง > ซิงเกิล

| วันปล่อย | เพลง | อันดับเพลง> IW | หมายเหตุ |
| --- | --- | --- | --- |
| 29 พ.ย. 2562 | ไม่ใช่ที่ของฉัน ​(Chair) |  |  |
| 17 มี.ค. ​2563 | คิดเอง​ (Imagine) |  |  |
| 02 ก.พ.​ 2564 | ไม่ใช่ไม่รู้สึก |  |  |
| 01 มี.ค. 2566 | 3 ชม. 24นาที 45วิ (Tom Tom, Where'd you go last night?) |  | FT.MAIYARAP |
ผลงาน > เพลง > โพรเจกต์พิเศษ/ ละคร/ ซีรีส์

| ปี | ช่อง | เพลง | โพรเจกต์/ ละคร/ ซีรีส์ |
| --- | --- | --- | --- |
| 2554 | Ch3Thailand | เก็บ | ละคร กลรักลวงใจ (since Room39) |
| 2558 | NBTC Thailand | ปั่นจักรยาน | โพรเจกต์ Bike for Dad ปั่นเพื่อพ่อ (English Part) |
| 2560 | Ch3Thailand Music | แรงดึงดูด | ละคร รักกันพัลวัน (since Room39) |
| 2561 | Ch3Thailand Music | ไม่อยากหลับตา | ละคร ด้วยแรงอธิษฐาน |
| 2561 | Thai Catholic Media | โพ้นชีวิตอุทิศพระองค์ | โพรเจกต์ 350 ปี แห่งการสถาปนามิสซังสยาม |
| 2562 | PTT Public | ขอบคุณความรัก | โพรเจกต์ 40 ปี บริษัท ปตท. จำกัด (มหาชน) |
| 2562 | Kiehl's​ Thailand | ยิ้มสู้ | โพรเจกต์ Blind but not blind ปี 4 (feat. น้องๆ ผู้พิการทางสายตา) |
| 2562 | Tero Music | แค่บอกว่ารักเธอ | โพรเจกต์ Seven Journey 7 นี้อีกนาน |
| 2562 | Official White Music | ไม่พอจะฝัน | โพรเจกต์​ Love Stranger (feat. มุก​ วรนิษฐ์) |
| 2563 | GoodDay Official | ไม่ฟังก็ได้ | โพรเจกต์ NBP นอนบ้านเพื่อน (feat. ตู่ ภพธร, ว่าน ธนกฤต) |
| 2563 | Mandee Channel | Is This Love? | ซีรีส์ WHY R U The Series: เพราะรักใช่เปล่า |
| 2563 | Viu​ Thailand | ยิ่งไกล ยิ่งรู้สึก | ซีรีส์ Voice in the rain: เสียงรักในสายฝน |
| 2564 | Ch3Thailand Music | You Are The Love Of My Life | ละคร มายาเสน่หา |
| 2564 | Ch3Thailand Music | White Eye | ละคร ดวงตาที่ 3 |
| 2564 | Lipta Official | ไม่ต้องขอโทษ | โพรเจกต์ FLIP: The Lipta Songbook Part I (feat. Ziggavoy) |
| 2565 | Ch3Thailand Music | คลั่ง | ละคร เกมปรารถนา |
| 2565 | กรมการแพทย์ | ปณิธานกรมการแพทย์ | โพรเจกต์ 80 ปี กรมการแพทย์ |
| 2565 | One31 Official | โลกของฉันหยุดหมุนตั้งแต่ได้พบเธอ | ละคร พิษรักรอยอดีต |
| 2566 | Groove Architects | ถูกออกแบบมาให้มีเธอ (Destiny) | โพรเจกต์ Music Architecture |
| 2567 | OIC.Thailand | มีฉันอยู่เสมอ | โพรเจกต์ สํานักงาน คปภ. |
| 2567 | Ch3Thailand Music | โคตรจะรัก | ละครชุด ดวงใจเทวพรหม ตอน ใจพิสุทธิ์ |
| 2567 |  |  | รายการ New Gen Hug บ้านเกิด Season 2 |
ผลงาน > เพลง > โฆษณา

| ปี | โฆษณา | เพลง | หมายเหตุ |
| --- | --- | --- | --- |
| 2560 | Uniqlo Thailand | วันที่พบเธอ | New |
| 2560 | Kiehl's​ Thailand | ลอง | New |
| 2560 | We Love Swensen's | Christmas Chocolate Dome | New |
| 2561 | Thai Airways | Fly with me, be my love | New |
| 2561 | Chiangmai Ram Hospital | พี่สาวครับ | Re-Arrange |
| 2561 | Lapan | หวานเบาๆ | Re-Arrange |
| 2561 | Vitamilk Thailand | ไวตามิ้ลค์ ทูโก ฝาเกลียว | New |
| 2561 | บุญถาวร | หน่วง​ | Re-Arrange |
| 2561 | บุญถาวร | รักใครไม่ได้อีก | Re-Arrange |
| 2562 | บุญถาวร | Let's do it | New |
| 2562 | Vitamilk Thailand | ใช่เลย​ Oh Yes! (feat. ฟาง​ ธนันต์ธรญ์) | Re-Arrange |
| 2562 | Vitamilk Thailand | Sea Scape | Re-Arrange |
| 2562 | วุ้นเส้นตรามังกรคู่ | ถ้าคิดจะมีคู่​ | New |
| 2562 | Halls Thailand | โมมาใหม่​ | New |
| 2562 | AIS Thailand | อุ่นใจ​ With you | New |
| 2564 | Senka Thailand | Chin Up (feat. ลูกหว้า พิจิกา) | New |
| 2565 | AIS Thailand | เป็นได้ทุกอย่าง | New |
ผลงาน > พิธีกร

รายการ Child Play พิธีกรร่วม (2540 - 2541)
รายการ สตูดิโอโกแกง พิธีกรร่วม (2558 - 2559) ทางช่อง Workpoint
รายการ นอนบ้านเพื่อน
รายการ นอนบ้านเพื่อน ช่วง Tom's Tube
รายการ ดิส อีส อิศ, อิศ​Eat, Tom&Meow, Let's Cover, Tom Story (YouTube: Tom Isara)
ผลงาน > Brand Ambassador & Presenter

AIS Thailand (2560 - 2565)
April Eyewear (2560 - ปัจจุบัน) Model: AP-1029, Model: ISARA, Model: AP-1241
Carrier Thailand (2561 - 2564)
TMB (2562 - 2563)
Birdy Espresso (2562 - 2563)
Halls Thailand (2562) Hall XS Watermelon
บุญถาวร​ (2561 - 2563)
Vitamilk Thailand (2561 - 2562)
Kiehl's Thailand (2560 - 2562)
Kito Thailand (2561 - 2562)
Glade Thailand (2561) Glade Plug in Car
FBS Thailand (2561)
Swensen’s Thailand (2560) Christmas Chocolate Dome
ผลงาน > กรรมการตัดสิน

รายการ Lodi X Next Idol (2563 - 2564) ช่อง​ Workpoint​
แหล่งข้อมูลอื่น

Tom Isara ที่เฟซบุ๊ก
Tom Isara ที่ยูทูบ
Tom Isara ที่อินสตาแกรม
Tom Isara ที่เอกซ์ (ทวิตเตอร์)
เอนด์ซารส์

End SARS หรือ #EndSARS เป็นการเคลื่อนไหวทางสังคมออนไลน์และหมู่การประท้วงขนาดใหญ่ที่ต่อต้านการใช้ความรุนแรงของตำรวจในประเทศไนจีเรีย สโลกแกนนี้เป็นการเรียกร้องให้ยกเลิกกองกำลังพิเศษต้านการโจรกรรม (Special Anti-Robbery Squad; SARS) หน่วยหนึ่งของกองกำลังตำรวจไนจีเรียที่มีชื่อเสียงฉาวโฉ่และมีประวัติการใช้อำนาจในทางผิดมายาวนาน การประท้วงภายใต้สโลกแกนนี้ได้ดำเนินมาตั้งแต่ปี 2017 ซึ่งเริ่มต้นเป็นแคมเปญออนไลน์บนทวิตเตอร์ โดยใช้แฮชแท็ก #ENDSARS เพื่อเรียกร้องให้รัฐบาลไนจีเรียยุบกองกำลังดังกล่าวทิ้ง ภายหลังการฟื้นฟูขึ้นใหม่ในเดือนตุลาคม 2020 ภายหลังการเปิดเผยการใช้อำนาจในทางที่ผิดของหน่วย ได้นำไปสู่การเดินประท้วงไปทั่วเมืองใหญ่ ๆ ของประเทศไนจีเรีย ควบคู่ไปกับการเรียกร้องอย่างรุนแรงบนสื่อสังคมออนไลน์ มีทวีตจำนวนราว 28 ล้านทวีตที่ใช้แฮชแท็กดังกล่าวบนแพลทฟอร์มทวิตเตอร์
ไม่กี่วันภายหลังการประท้วงถูจุดขึ้นใหม่ ในวันที่ 11 ตุลาคม 2020 กองกำลังตำรวจไนจีเรียได้ประกาศว่าจะมีการยุบเลิกหน่วยดังกล่าวโดยทันที และได้รับการตอบรับในฐานะชัยชนะของการประท้วง อย่างไรก็ตาม หลายภาคส่วนได้ชี้ให้เห็นว่าได้มีการประกาศในลักษณะคล้ายคลึงกันเกิดชึ้นมาแล้วในปีก่อน ๆ เพื่อสงบการชุมนุมลงโดยที่หน่วยซารส์ก็ยังไท่ได้ถูกยุบเลิกไปแต่อย่างใด และที่ซึ่งรัฐบาลกำลังมีแผนในการจัดสรรเจ้าหน้าที่ SARS ไปตามศูนย์การแพทย์ต่าง ๆ แทนที่การยุบเลิกหน่วยไปเลย การชุมนุมจึงได้ดำเนินต่อ และรัฐบาลของไนจีเรียได้ใช้รูปแบบการกดขี่ซ้ำ ๆ ต่อการชุมนุมซึ่งรวมถึงแม้แต่การสังหารผู้ชุมนุม
เจ้าหน้าที่ของหน่วย SARS มีการระบุว่ามีการเลือกปฏิบัติต่อรูปลักษณ์ภายนอก ส่วนใหญ่เป็นผู้ชาย ขึ้นอยู่กับรูปแบบการแต่งกาย รอยสัก และทรงผม นอกจากนี้หน่วยยังมีการปิดถนนโดยผิดกฎหมาย, ขอตรวจค้นโดยไม่มีหมาย, การจับกุม คุมขัง โดยไม่มีหมายอนุญาต, ข่มขืนผู้หญิง และ ขู่กรรโชกชายหนุ่มชาวไนจีเรียด้วยข้อหาใช้แล็บท็อป, ไอโฟน และขับขี่รถยนต์แปลก (driving exotic vehicles)
เอนดา สตีเวนส์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  Enda John Stevens
วันเกิด:   (1990-07-09) 9 กรกฎาคม ค.ศ. 1990 (34 ปี)
สถานที่เกิด:  ดับลิน ไอร์แลนด์
ส่วนสูง:  1.83 m (6 ft 0 in) 
ตำแหน่ง:  กองหลังตัวซ้าย
ข้อมูลสโมสร
สโมสรปัจจุบัน:  เชฟฟีลด์ยูไนเต็ด
หมายเลข:  3
สโมสรเยาวชน
:  เชอร์รีออร์ชาร์ด
สโมสรอาชีพ*
| ปี |  ทีม |  ลงเล่น |  (ประตู) |
| 2008 |  มหาวิทยาลัยดับลิน |  2 |  (0) |
| 2009 |  เซนต์แพทริกแอธเลติก |  30 |  (0) |
| 2009–2011 |  แชมร็อกโรเวส์ |  45 |  (0) |
| 2012–2015 |  แอสตันวิลลา |  7 |  (0) |
| 2013 |  → นอตส์เคาน์ตี (ยืมตัว) |  2 |  (0) |
| 2013–2014 |  → ดองคัสเตอร์โรเวอส์ (ยืมตัว) |  13 |  (0) |
| 2014 |  → นอร์แทมป์ตันทาวน์ (ยืมตัว) |  4 |  (1) |
| 2014–2015 |  → ดองคัสเตอร์โรเวอส์ (ยืมตัว) |  28 |  (1) |
| 2015–2017 |  พอร์ตสมัท |  90 |  (1) |
| 2017– |  เชฟฟีลด์ยูไนเต็ด |  118 |  (7) |
ทีมชาติ
| 2011 |  สาธารณรัฐไอร์แลนด์ ยู21 |  3 |  (0) |
| 2018– |  สาธารณรัฐไอร์แลนด์ |  14 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 7 มีนาคม 2020
เอนดา จอห์น สตีเวนส์ เกิดเมื่อวันที่ 9 กรกฎาคม ค.ศ. 1990 ที่ ดับลิน เป็นนักฟุตบอล ชาวไอริช ปัจจุบันได้ลงเล่นให้กับสโมสรฟุตบอลเชฟฟีลด์ยูไนเต็ด ใน พรีเมียร์ลีก โดยได้เล่นฟุตบอลถ้วยยุโรปครั้งแรกในยูฟ่ายูโรปาลีก ฤดูกาล 2011–12
เพลงรักของคนแพ้

| "เพลงรักของคนแพ้" |
| --- | --- |

เพลงโดยบิ๊กแอส
จากอัลบั้มTHE LION
วางจำหน่าย: 14 ตุลาคม พ.ศ. 2558
บันทึกเสียง: พ.ศ. 2558
แนวเพลง: ออลเทอร์นาทิฟเมทัล ,ป็อปร็อก
ความยาว: 3:39
ค่ายเพลง: จีนี่เรคอร์ดส (จีเอ็มเอ็ม แกรมมี่)
ผู้ประพันธ์เพลง: ขจรเดช พรมรักษา โป โปษยะนุกูล
โปรดิวเซอร์: พูนศักดิ์ จตุระบุล

มิวสิกวิดีโอ
"เพลงรักของคนแพ้" ที่ยูทูบ
 
"เพลงรักของคนแพ้" เป็นซิงเกิลของบิ๊กแอส จากอัลบั้ม THE LION ประพันธ์เนื้อร้องโดย ขจรเดช พรมรักษา ,โป โปษยะนุกูล แต่งทำนองโดย พูนศักดิ์ จตุระบุล เรียบเรียงโดย บิ๊กแอส ออกจำหน่ายในวันที่ 14 ตุลาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่ เป็นเพลงจังหวะกลางๆ ที่ต้องการฉุดทุกคนที่กำลังคิดว่าตัวเองพ่ายแพ้ให้ลุกขึ้นสู้ เพราะทุกการพ่ายแพ้ มันอาจจะหมายถึงการเริ่มต้นใหม่
ส่วนมิวสิกวีดิโอนี้ กำกับโดย พี่ต๋อม ณัฐพล ผู้กำกับอีกครั้ง เป็นเรื่องราวของคนที่เคยผ่านความพ่ายแพ้มาแล้วแต่ยังสู้และก้าวผ่านมามันได้ เช่น รัตนพล ส.วรพิน จากนักชกฉายาแรมโบ้ที่ครองใจคนทั้งประเทศ มาตอนนี้มาขายบะหมี่ ขายแผ่นซีดี คนอื่นอาจจะมองเค้าพ่ายแพ้แต่สำหรับตัวเค้า เค้ายังสู้และก็มีความสุขอยู่ได้ และยังมีสัญลักษณ์ของคนสู้ชีวิตอีกหลายท่าน ทุกคนไม่ยอมแพ้ในโชคชะตาและมีวิธีจัดการกับชีวิตของตัวเอง
การตอบรับ

เพลง "เพลงรักของคนแพ้" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 9
อีเอฟเอ็ม ชาร์ต 94 ท็อป แอรเพลย์: 71
เรือดำน้ำชั้นไต้ฝุ่น

| --- | --- |
 
ชั้นเรือโดยสรุป

ชื่อ:: Akula (Акула) (NATO: Typhoon)
สร้างที่:: Rubin Design Bureau
ผู้ใช้งาน::  กองทัพเรือโซเวียต   กองทัพเรือรัสเซีย
ชั้นก่อนหน้า:: เรือดำน้ำชั้นเดลตา
ชั้นถัดไป:: เรือดำน้ำชั้นโบรี
ปฎิบัติหน้าที่:: 12 ธันวาคม ค.ศ. 1981
สร้างเสร็จ:: 6
ใช้การอยู่:: 1
แยกชิ้นส่วน:: 3
ลักษณะเฉพาะ
ประเภท::  เรือดำน้ำติดขีปนาวุธระยะไกล
ขนาด (ระวางขับน้ำ)::  23200-24500 ตัน ที่ผิวน้ำ 33800-48000 ตัน ขณะดำ
ความยาว::  175 เมตร
ความกว้าง::  23 เมตร
กินน้ำลึก::  12 เมตร
ระบบขับเคลื่อน::  2 × เตาปฏิกรณ์แบบใช้น้ำความดันสูง OK-650, 190 MW ต่อเตา 2 × กังหันไอน้ำแบบ VV, 37 MW ต่อเครื่อง 2 เพลา ใบจักร 7 กลีบ
ความเร็ว::  22.22 นอต (41.15 กิโลเมตรต่อชั่วโมง; 25.57 ไมล์ต่อชั่วโมง) ที่ผิวน้ำ 27 นอต (50 กิโลเมตรต่อชั่วโมง; 31 ไมล์ต่อชั่วโมง) ขณะดำ
พิสัยปฏิบัติการ::  120 วัน ขณะดำ
ทดสอบความลึก::  400 เมตร
อัตราเต็มที่::  160
ยุทโธปกรณ์::  1 × 9K38 Igla SAM 2 × ท่อยิงตอร์ปิโด 650 มม. • RPK-7 Vodopad AShMs • Type 65K  4 × ท่อยิงตอร์ปิโด 533 มม. • จรวดร่อน RPK-2 Viyuga • Type 53 D-19 launch system • 20 × RSM-52 SLBMs
หมายเหตุ::  เรือในชั้นประกอบด้วย: TK-208 TK-202 TK-12 TK-13 TK-17 TK-20 TK-210
เรือดำน้ำชั้นไต้ฝุ่น หรือ The Project 941 หรือ เรือดำน้ำชั้น Akula, "Акула" (ภาษารัสเซีย แปลว่า "ฉลาม") (นาโต้ใช้ชื่อว่า: Typhoon) เป็นเรือดำน้ำติดตั้งขีปนาวุธ และยังเป็นเรือดำน้ำพลังงานนิวเคลียร์ ที่ได้รับการพัฒนาโดยสหภาพโซเวียต ในปี 1980 ด้วยความสามารถในการบรรทุกมากกว่า 48,000 ตัน ทำให้มันเป็น เรือดำน้ำที่ใหญ่ที่สุดในโลกที่สุดที่เคยมีมา แต่พวกมันกลับทำงานได้เงียบกว่าเรือดำน้ำรุ่นก่อนมาก ถึงจะมีรูปร่างขนาดใหญ่โต แต่นั้นไม่ไม่ทำให้เรือดำน้ำไต้ฝุ่นนั้นมีคุณสมบัติที่ด้อยลงเรื่องการเคลื่อนที่ หรือการหลบหลีกการตรวจจับ และด้วยการออกแบบให้ตัวเรือประกอบขึ้นด้วยเปลือกป้องกันแรงดัน 2 ชั้นวางขนานกัน และส่วนบนของตัวเรือจะมีการติดตั้งเปลือกป้องกันแรงดัน ชั้นที่ 3 ทำให้มันป้องกันแรงกดดันของน้ำได้ดี และมากขึ้น ทำให้เรือดำน้ำรุ่นนี้หลุดจากหลักการออกแบบ ที่ต้องทำให้ตัวเรือกลม (ตัวเรือทรงวงกลมรับแรงกดได้ดีที่สุด) ตัวเรือออกแบบให้แบนได้มากขึ้น ตัวเรือมีความกว้างเพิ่มขึ้น ซึ่งทำให้มีพื้นที่ใช้สอยภายในเพิ่มขึ้น แม้แต่เครื่องออกกำลังกาย หรือสระว่ายน้ำภายใน เนื่องจากทหารส่วนใหญ่จะต้องอยู่ในใต้ทะเลเป็นเวลานานจึงต้องมีการออกกำลังกาย หรือทำกิจกรรมที่ทำให้ผ่อนคลายได้บ้าง
แหล่งข้อมูลอื่น

NATO Code Names for submarines and ships
Video of the Typhoon in Drydock & on Sea Trials
Federation of American Scientists: Typhoon
Haze Gray
Nuclear Notebook - Russian Nuclear Forces, 2005, The Bulletin of the Atomic Scientists, March/April 2005.
Rubin official site เก็บถาวร 2006-03-10 ที่ เวย์แบ็กแมชชีน
russianforces.org - Russian Navy
globalsecurity.org
Internal and external pictures from a Russian tourist
Typhoon Class project details on Naval Technology
เพลงยาวบัตรสนเท่ห์

| เพลงยาวบัตรสนเท่ห์ |
| --- | --- |
ชื่ออื่น: เพลงยาวบัตรสนเท่ห์แต่งว่าจมื่นราชามาตย์
กวี: พระมหามนตรี (ทรัพย์)
ประเภท: บัตรสนเท่ห์
คำประพันธ์: กลอนเพลง
ความยาว: 54 คำกลอน
ยุค: ต้นรัตนโกสินทร์
ปีที่แต่ง: รัชกาลที่ 3
 ส่วนหนึ่งของสารานุกรมวรรณศิลป์
เพลงยาวบัตรสนเท่ห์ หรือ เพลงยาวบัตรสนเท่ห์แต่งว่าจมื่นราชามาตย์ เป็นเพลงยาว ที่ พระมหามนตรี (ทรัพย์) แต่งขึ้นในสมัยรัชกาลที่ 3 (ระหว่าง พ.ศ. 2367 - พ.ศ. 2394) เพื่อเสียดสีและเปิดโปง จมื่นราชามาตย์ หรือ พระยามหาเทพ (เดิมชื่อนายทองปาน) เพลงยาวฉบับนี้ไม่มีชื่อ จึงเรียกตามเนื้อหาและลักษณะของกลอน นั่นคือแต่งเป็นบัตรสนเท่ห์แล้วไปทิ้งไว้ให้ผู้คนอื่นทั่วไปได้อ่าน เพื่อเป็นการประจานหรือเปิดโปงผู้ที่ถูกกล่าวไว้ในกลอน แต่เนื้อหาไม่หยาบคาย จึงเป็นที่กล่าวถึงและท่องจำกันได้ในหมู่ผู้นิยมกาพย์กลอน
ประวัติ

แม้เพลงยาวฉบับนี้จะเป็นบัตรสนเท่ห์ ซึ่งไม่ระบุชื่อผู้แต่ง แต่ผู้คนในเวลานั้นย่อมรู้ดีว่าเป็นฝีปาก หรือสำนวนของใคร ด้วยในสมัยนั้น การพิมพ์ยังไม่แพร่หลาย ผู้คนมีจำนวนไม่มาก พอจะรู้และคุ้นสำนวนกันอยู่ ว่ากลอนของใคร อีกอย่างหนึ่ง พระมหามนตรีก็เป็นกวีที่มีชื่อเสียงอยู่ในเวลานั้น (ท่านยังมีชื่อเสียงจากบทละครล้อเลียนเรื่อง ระเด่นลันได ด้วย) จึงโจษจันกันว่าผู้แต่งคือพระมหามนตรีนั่นเอง ทว่ามิได้มีการแจ้งความฟ้องร้องแต่อย่างใด
บัตรสนเท่ห์ฉบับนี้ แต่งแล้วได้นำไปปิดไว้ที่ระเบียงโรงตำรวจในวัง อันเป็นที่ทำการของจมื่นราชามาตย์นั่นเอง จมื่นราชามาตย์ผู้นี้ มีตำแหน่งเป็นปลัดกรมพระตำรวจในซ้าย ถือศักดินา 800 ภายหลังได้เลื่อนยศเป็นพระยามหาเทพเสพกษัตริย์ ตำแหน่งเจ้ากรมพระตำรวจในซ้าย ถือศักดินา 2,000
สมเด็จฯ กรมพระยาดำรงราชานุภาพทรงเล่าไว้ว่า ในครั้งนั้น น่าจะมีคนชังพระยามหาเทพ (ทองปาน) ผู้นั้นอยู่มาก เมื่อได้อ่านเพลงยาวบัตรสนเท่ห์ฉบับนี้ก็มิได้ฟ้องร้องแต่อย่างใด